Az első japán és amerikai páncélosok küzdelme 1941. december 22-én történt a Fülöp-szigetekhez tartozó Bataan félszigeten Damortis közelében. A japán 4. harckocsi ezred Ha-Gó harckocsijai csaptak össze a járőröző amerikai 192. harckocsi zászlóalj öt új M3 Stuart tankjával. Az M3-as jobb páncélzattal rendelkezett, mint a 95-ös típus és a lövege is valamivel erősebb volt. Azonban ezek az előnyök elhanyagolhatók voltak mivel harc közben bebizonyosodott, hogy legtöbbször mindig az a páncélos győzött, amelyik előbb lőtt. Ebben a japánok bizonyultak jobbnak. Egy M3-ast kilőttek miközben az megpróbálta elhagyni a műutat. A maradék négy M3-as több találat után visszavonult a félsziget mentén. 1942 június 7-én japán ejtőernyős osztagok és Különleges Partraszálló Erők érkeztek a Kiska szigetre, ami az Aleut-szigetek megszállását volt hivatott előkészíteni. A 11. harckocsi ezred Ha-Gó harckocsijai is támogatták az inváziót. Ezek voltak az egyetlen ellenséges harckocsik, amik amerikai földet tapostak. A csata után két elfogott Ha-Gó-t elszállítottak az Aberdeenbe, hogy leteszteljék. Ezek a harckocsik ma is megtalálhatók ott. Két 95-ös típusú harckocsi részt vett a Milne öböli csatában 1942 augusztusában. Az első támadó hullámmal 25-én érkeztek meg 23 óra 30 perckor és kezdetben igen sikeresnek bizonyultak az ausztrál gyalogsággal szemben, akik a tapadóaknákat nem tudták használni a magas páratartalom miatt. Bár a harckocsik megbízhatóak voltak a gyakori esőzés miatt sokszor beleragadtak a sárba. A mindkét harckocsi röviddel a megérkezésük után leragadt és hátrahagyták őket.